

**ΕΡΩΤΗΜΑΤΟΛΟΓΙΟ   
ΟΙΚΟΝΟΜΙΚΗ ΠΛΗΡΟΦΟΡΗΣΗ (01)**

**Ορισμοί και οδηγίες συμπλήρωσης**

Μάρτιος 2016

Περιεχόμενα

[Εισαγωγή 3](#_Toc446331426)

[Υπόχρεοι προς συμπλήρωση: 3](#_Toc446331427)

[Οικονομικές καταστάσεις: Ορισμοί & οδηγίες 3](#_Toc446331428)

[Α. Στοιχεία Οικονομικών Καταστάσεων 3](#_Toc446331429)

[Β. Στοιχεία Εταιρείας 4](#_Toc446331430)

[Οικονομικά στοιχεία: Ορισμοί & οδηγίες 4](#_Toc446331431)

[Α. Βασικές Οικονομικές Πληροφορίες 4](#_Toc446331432)

[Β. Ανάλυση Λιανικών και Χονδρικών Εσόδων 6](#_Toc446331433)

# Εισαγωγή

Αναφέρεται στο ερωτηματολόγιο:

**01 Οικονομική πληροφόρηση**

Απαρτίζεται από δύο ενότητες:

* Η πρώτη ενότητα «Οικονομικές καταστάσεις» βασίζεται στις δημοσιευμένες οικονομικές καταστάσεις της εταιρείας για την υπό εξέταση περίοδο.
* Η δεύτερη ενότητα «Οικονομικά στοιχεία» αντικαθιστά τις ενότητες Α2 και Α3 του εξαμηνιαίου Market Report. Τα στοιχεία που συμπληρώνονται εδώ συνοψίζουν την επίδοση της εταιρείας σε οικονομικούς όρους για την περίοδο αναφοράς.

Υποβάλλεται δύο φορές το χρόνο, σύμφωνα με το χρονοδιάγραμμα υποβολής που αναρτάται στο δικτυακό τόπο της ΕΕΤΤ.

# Υπόχρεοι προς συμπλήρωση:

Όλοι οι πάροχοι οι οποίοι έχουν συνολικό, ετήσιο κύκλο εργασιών από αδειοδοτημένες υπηρεσίες που υπερβαίνει τις €150,000.

# Οικονομικές καταστάσεις: Ορισμοί & οδηγίες

## Α. Στοιχεία Οικονομικών Καταστάσεων

1. Περιουσιακά Στοιχεία:

Αφορούν στο ενεργητικό της εταιρείας και συμπληρώνονται συνολικά τα μη κυκλοφορούντα περιουσιακά στοιχεία (π.χ. ενσώματα πάγια, τηλεπικοινωνιακές άδειες, υπεραξία κλπ.) και σε σχετική ανάλυση τα κυκλοφορούντα περιουσιακά στοιχεία.

1. Ίδια Κεφάλαια και Υποχρεώσεις:

Αφορούν στο παθητικό της εταιρείας και συμπληρώνονται συνολικά τα ίδια κεφάλαια (μετοχικό κεφάλαιο, αποθεματικά κλπ.) και σε σχετική ανάλυση οι μακροπρόθεσμες και βραχυπρόθεσμες υποχρεώσεις.

1. Κατάσταση Αποτελεσμάτων:

Αφορά στα λειτουργικά αποτελέσματα της εταιρείας κατά τη διάρκεια του οικονομικού έτους.

1. Λειτουργικά κέρδη πριν από χρηματοοικονομικά αποτελέσματα, αποσβέσεις και απομειώσεις:

Πρόκειται για το λεγόμενο EBITDA της εταιρείας (Earnings Before Interest, Tax, Depreciation & Amortization).

1. Λειτουργικά κέρδη πριν από χρηματοοικονομικά αποτελέσματα:

Πρόκειται για το λεγόμενο EBIT (Earnings Before Interest & Tax).

1. Αριθμοδείκτες:

Υπολογίζονται αυτόματα, δεν χρειάζεται να συμπληρωθεί κάποιο στοιχείο.

## Β. Στοιχεία Εταιρείας

1. Μετοχική σύνθεση >1%:

Εδώ πρέπει να καταγραφούν οι 5 μεγαλύτεροι μέτοχοι ανά εταιρεία, εφόσον υπάρχουν και εφόσον το ποσοστό τους στη μετοχική σύνθεση της εταιρείας υπερβαίνει το 1%. Για κάθε μέτοχο θα πρέπει να αναγραφεί ο διακριτικός τίτλος (εφόσον πρόκειται για νομικό πρόσωπο) ή (εφόσον δεν υφίσταται διακριτικός τίτλος) η επωνυμία. Σε παρένθεση θα πρέπει να αναγραφεί το ποσοστό που κατέχει. Δεν απαιτείται κανένα άλλο στοιχείο (π.χ. ΑΦΜ, έδρα κλπ). Η καταγραφή θα πρέπει να γίνει σε φθίνουσα σειρά βάσει του ποσοστού τους στη μετοχική σύνθεση της εταιρείας. Στην περίπτωση που κάποια εταιρεία αξιολογεί ότι πρέπει να συμπληρωθούν περισσότεροι μέτοχοι, τότε πρέπει να συμπληρωθεί το σχετικό σχόλιο.

1. Εταιρείες με συμμετοχή > 20%:

Εδώ πρέπει να καταγραφούν 5 εταιρείες στις οποίες η εταιρεία έχει μετοχική συμμετοχή μεγαλύτερη του 20%. Αν είναι περισσότερες, σημειώνονται οι 5 όπου η εταιρεία έχει τη μεγαλύτερη δυνατή συμμετοχή. Για κάθε εταιρεία θα πρέπει να αναγραφεί ο διακριτικός τίτλος ή η επωνυμία (εφόσον δεν υφίσταται διακριτικός τίτλος). Σε παρένθεση θα πρέπει να αναγραφεί το ποσοστό συμμετοχής. Δεν απαιτείται κανένα άλλο στοιχείο (π.χ. ΑΦΜ, έδρα κλπ).

Η καταγραφή θα πρέπει να γίνει σε φθίνουσα σειρά βάσει του ποσοστού της εταιρείας στις μετοχικές συνθέσεις αυτών. Στην περίπτωση που κάποια εταιρεία αξιολογεί ότι πρέπει να συμπληρωθούν περισσότερες εταιρείες, τότε πρέπει να συμπληρωθεί το σχετικό σχόλιο. Θα πρέπει να καταγραφούν και έμμεσα θυγατρικές εταιρείες όταν πληρούνται σωρευτικά το κριτήριο μετοχικής συμμετοχής και η άσκηση διοίκησης στην έμμεση θυγατρική. Ο διακριτικός τίτλος, ή η επωνυμία ελλείψει αυτού θα πρέπει να καταγράφεται. Το ποσοστό συμμετοχής θα πρέπει να καταγράφεται σε παρένθεση.

# Οικονομικά στοιχεία: Ορισμοί & οδηγίες

## Α. Βασικές Οικονομικές Πληροφορίες

1. Κύκλος εργασιών:

Ζητούμε το σύνολο των εσόδων της εταιρείας κατά τη διάρκεια της υπό εξέταση χρονικής περιόδου, σε ευρώ στις επόμενες κατηγορίες.

* παροχή τηλεπικοινωνιακών υπηρεσιών και εκμετάλλευση τηλεπικοινωνιακών υποδομών
* εισαγωγή, εμπορία, κατασκευή, εγκατάσταση και συντήρηση τερματικού τηλεπικοινωνιακού εξοπλισμού
* υπηρεσίες τηλεοπτικού περιεχομένου
* λοιπές υπηρεσίες που δεν αφορούν τηλεπικοινωνίες ή τηλεοπτικό περιεχόμενο.

1. Επενδύσεις

Ζητούμε τις επενδύσεις που έκανε η εταιρεία κατά τη διάρκεια της υπό εξέταση χρονικής περιόδου, σε ευρώ. Συγκεκριμένα ζητούνται:

* Επενδύσεις σε ενσώματες ακινητοποιήσεις οι οποίες αναλύονται στις επενδύσεις για την απόκτηση ιδιοκτησίας (π.χ. γη και κτίρια), τηλεπικοινωνιακής υποδομής, η οποία μπορεί να είναι τεχνικής φύσεως (τάφροι, καλώδια, αγωγοί κλπ.), ηλεκτρονικής φύσεως (κόμβοι, πόρτες δικτύου κλπ.) και ασύρματος εξοπλισμός (ιστοί, κεραίες κλπ.), καθώς και λοιπές επενδύσεις: π.χ. εξοπλισμός γραφείου, μηχανοκίνητα οχήματα κλπ.
* Επενδύσεις σε ασώματες ακινητοποιήσεις οι οποίες αναλύονται σε συνολική επένδυση για έρευνα και ανάπτυξη (π.χ. απόκτηση λογισμικών προγραμμάτων, ανάπτυξη νέων υπηρεσιών) καθώς και σε συνολική επένδυση για υπηρεσίες αδειοδότησης ή δικαιώματα χρήσης από την ΕΕΤΤ (π.χ. άδειες φάσματος κλπ.).

1. Αριθμός Εργαζομένων:

Αφορά στο πλήθος των υπαλλήλων πλήρους απασχόλησης στο τέλος της υπό εξέταση περιόδου. Το προσωπικό μερικής απασχόλησης θα πρέπει να εκφραστεί σε ισοδύναμους όρους πλήρους απασχόλησης).

1. Κατηγοριοποίηση στοιχείων:

Όλα τα παραπάνω στοιχεία (έσοδα, επενδύσεις, αριθμός εργαζομένων) θα πρέπει να κατηγοριοποιηθούν βάσει του τύπου δικτύου, ήτοι σε

* Σταθερά (ενσύρματα και ασύρματα) Δίκτυα και Υπηρεσίες
* Κινητά Δίκτυα και Υπηρεσίες
* Δορυφορικά Δίκτυα και Υπηρεσίες
* Ότι δεν μπορεί να συμπεριληφθεί στα προηγούμενα

1. Κύκλος Εργασιών Βάσει Δημοσιευμένου Ισολογισμού:

Στο κελί αυτό θα έρχεται ο κύκλος εργασιών της εταιρείας (Οικονομικές Καταστάσεις-) και θα συγκρίνεται με τον κύκλο εργασιών της εταιρείας όπως δηλώνεται και αναλύεται στο παρόν ερωτηματολόγιο. Τα μεγέθη μεταξύ των δυο ερωτηματολογίων δεν είναι απαραίτητο να ταυτίζονται, αλλά μεγάλες διαφορές θα πρέπει να μπορούν να εξηγηθούν.

## Β. Ανάλυση Λιανικών και Χονδρικών Εσόδων

1. Υπηρεσίες Τηλεφωνίας & Διαδικτύου (συμπεριλαμβανομένης της πρόσβασης στο τηλεφωνικό δίκτυο):

Στο κελί αυτό θα πρέπει να καταγραφούν τα συνολικά έσοδα από λιανικές υπηρεσίες τηλεφωνίας και διαδικτύου (αλλά όχι συνδρομητικού τηλεοπτικού περιεχομένου και VoD), που παρέχονται μέσω σταθερών δικτύων, όπως αυτός αναλύεται στο «Ερωτηματολόγιο εσόδων & κίνησης υπηρεσιών σε σταθερή θέση». Τα μεγέθη μεταξύ των δυο ερωτηματολογίων δεν είναι απαραίτητο να ταυτίζονται, αλλά μεγάλες διαφορές θα πρέπει να μπορούν να εξηγηθούν.

1. Μισθωμένες γραμμές & υπηρεσίες δεδομένων λιανικής:

Στο κελί αυτό θα πρέπει να καταγραφούν τα συνολικά έσοδα από λιανικές υπηρεσίες μισθωμένων γραμμών, που παρέχονται μέσω σταθερών δικτύων (αναλογικά κυκλώματα και ψηφιακά κυκλώματα αποκλειστικής χωρητικότητας), όπως αυτά αναλύονται στο «Ερωτηματολόγιο μισθωμένων γραμμών». Τα μεγέθη μεταξύ των δυο ερωτηματολογίων δεν είναι απαραίτητο να ταυτίζονται, αλλά μεγάλες διαφορές θα πρέπει να μπορούν να εξηγηθούν.

1. Λοιπές Υπηρεσίες Λιανικής:

Στο κελί αυτό θα πρέπει να καταγραφούν τα συνολικά έσοδα από την παροχή λιανικών υπηρεσιών ηλεκτρονικών επικοινωνιών μέσα από σταθερά δίκτυα, που δεν εντάσσονται σε κάποια από τις προηγούμενες κατηγορίες. Στο σχόλιο καλείστε να αναφέρετε ποιες είναι αυτές οι υπηρεσίες.

1. Υπηρεσίες διασύνδεσης σταθερής:

Στο κελί αυτό θα πρέπει να καταγραφούν τα συνολικά έσοδα από υπηρεσίες διασύνδεσης σταθερής (εκκίνηση, τερματισμός και διαβίβαση κλήσεων), όπως αυτά αναλύονται στα αντίστοιχα ερωτηματολόγια «Ερωτηματολόγιο διασύνδεσης (σταθερής)» και «Ερωτηματολόγιο διασύνδεσης ΟΤΕ». Τα μεγέθη μεταξύ των δυο ερωτηματολογίων δεν είναι απαραίτητο να ταυτίζονται, αλλά μεγάλες διαφορές θα πρέπει να μπορούν να εξηγηθούν.

1. Υπηρεσίες πρόσβασης χονδρικής:

Στο κελί αυτό θα πρέπει να καταγραφούν τα συνολικά έσοδα από χονδρικές υπηρεσίες πρόσβασης σε δίκτυα ηλεκτρονικών επικοινωνιών, όπως ενδεικτικά:

* Συνεγκατάσταση (φυσική, απομακρυσμένη) και κάθε συναφές έσοδο
* Αδεσμοποίητη Πρόσβαση στον Τοπικό Βρόχο ή Υποβρόχο (πλήρης ή μεριζόμενη)

1. Υπηρεσίες πολυμεσικής πληροφόρησης:

Στο κελί αυτό θα πρέπει να καταγραφούν τα συνολικά έσοδα από υπηρεσίες πολυμεσικής πληροφόρησης και υπηρεσίες καταλόγου, όπως αυτό αναλύεται στο «Υπηρεσίες Πολυμεσικής Πληροφόρησης & Καταλόγου», και σε έσοδο του παρόχου υπηρεσίας. Τα μεγέθη μεταξύ των δυο ερωτηματολογίων δεν είναι απαραίτητο να ταυτίζονται, αλλά μεγάλες διαφορές θα πρέπει να μπορούν να εξηγηθούν.

1. Υπηρεσίες διαδικτύου χονδρικής:

Στο κελί αυτό θα πρέπει να καταγραφούν τα συνολικά έσοδα από υπηρεσίες διαδικτύου χονδρικής, μέσω σταθερών δικτύων, όπως ενδεικτικά:

* Έσοδα που σχετίζονται με την παροχή υπηρεσιών ΑΡΥΣ χονδρικής.

1. Μισθωμένες γραμμές & υπηρεσίες δεδομένων χονδρικής:

Στο κελί αυτό θα πρέπει να καταγραφούν τα συνολικά έσοδα από χονδρικές υπηρεσίες μισθωμένων γραμμών, που παρέχονται μέσω σταθερών δικτύων (αναλογικά κυκλώματα και ψηφιακά κυκλώματα αποκλειστικής χωρητικότητας), όπως αυτά αναλύονται στο «Ερωτηματολόγιο μισθωμένων γραμμών». Τα μεγέθη μεταξύ των δυο ερωτηματολογίων δεν είναι απαραίτητο να ταυτίζονται, αλλά μεγάλες διαφορές θα πρέπει να μπορούν να εξηγηθούν.

1. Λοιπές υπηρεσίες χονδρικής:

Στο κελί αυτό θα πρέπει να καταγραφούν τα συνολικά έσοδα από την παροχή χονδρικών υπηρεσιών ηλεκτρονικών επικοινωνιών μέσα από σταθερά δίκτυα, που δεν εντάσσονται σε κάποια από τις προηγούμενες κατηγορίες. Στο σχόλιο καλείστε να αναφέρετε ποιες είναι αυτές οι υπηρεσίες.

1. Υπηρεσίες φωνής κινητής τηλεφωνίας:

Στο κελί αυτό θα πρέπει να καταγραφούν τα συνολικά έσοδα από λιανικές υπηρεσίες φωνής κινητής τηλεφωνίας, όπως αυτά αναλύονται στο «Ερωτηματολόγιο Εσόδων & Κίνησης Κινητών Επικοινωνιών». Τα μεγέθη μεταξύ των δυο ερωτηματολογίων δεν είναι απαραίτητο να ταυτίζονται, αλλά μεγάλες διαφορές θα πρέπει να μπορούν να εξηγηθούν.

1. Υπηρεσίες δεδομένων κινητής τηλεφωνίας:

Στο κελί αυτό θα πρέπει να καταγραφούν τα συνολικά έσοδα από λιανικές υπηρεσίες δεδομένων κινητής τηλεφωνίας (SMS, MMS, mobile data, ), όπως αυτά αναλύονται στο «Ερωτηματολόγιο Εσόδων & Κίνησης Κινητών Επικοινωνιών.

1. Λοιπές Υπηρεσίες Λιανικής:

Στο κελί αυτό θα πρέπει να καταγραφούν τα συνολικά έσοδα από την παροχή λιανικών υπηρεσιών ηλεκτρονικών επικοινωνιών μέσα από κινητά δίκτυα, που δεν εντάσσονται σε κάποια από τις προηγούμενες κατηγορίες. Στο σχόλιο καλείστε να αναφέρετε ποιες είναι αυτές οι υπηρεσίες.

1. Υπηρεσίες διασύνδεσης κινητής:

Στο κελί αυτό θα πρέπει να καταγραφούν τα συνολικά έσοδα από υπηρεσίες διασύνδεσης κινητής (τερματισμός κλήσεων, διασύνδεση μη γεωγραφικών αριθμών, διεθνής εισερχόμενη κίνηση), όπως αυτά αναλύονται στο αντίστοιχο ερωτηματολόγιο «Ερωτηματολόγιο διασύνδεσης (κινητής)».

1. Υπηρεσίες διεθνούς περιαγωγής (χονδρικής):

Στο κελί αυτό θα πρέπει να καταγραφούν τα συνολικά έσοδα από την παροχή χονδρικών υπηρεσιών διεθνούς περιαγωγής (roaming in).

1. Υπηρεσίες εθνικής περιαγωγής:

Στο κελί αυτό θα πρέπει να καταγραφούν τα συνολικά έσοδα από την παροχή χονδρικών υπηρεσιών εθνικής περιαγωγής.

1. Υπηρεσίες πολυμεσικής πληροφόρησης:

Στο κελί αυτό θα πρέπει να καταγραφούν τα συνολικά έσοδα από υπηρεσίες πολυμεσικής πληροφόρησης και υπηρεσίες καταλόγου, όπως αυτό αναλύεται στο «Υπηρεσίες Πολυμεσικής Πληροφόρησης & Καταλόγου», αναλυόμενο σε έσοδο του παρόχου δικτύου και σε έσοδο του παρόχου υπηρεσίας. Τα μεγέθη μεταξύ των δυο ερωτηματολογίων δεν είναι απαραίτητο να ταυτίζονται, αλλά μεγάλες διαφορές θα πρέπει να μπορούν να εξηγηθούν.

1. Λοιπές Υπηρεσίες Χονδρικής:

Στο κελί αυτό θα πρέπει να καταγραφούν τα συνολικά έσοδα από την παροχή χονδρικών υπηρεσιών ηλεκτρονικών επικοινωνιών μέσα από κινητά δίκτυα, που δεν εντάσσονται σε κάποια από τις προηγούμενες κατηγορίες. Στο σχόλιο καλείστε να αναφέρετε ποιες είναι αυτές οι υπηρεσίες.

1. Δορυφορικά δίκτυα και υπηρεσίες: Υπηρεσίες Λιανικής:

Στο κελί αυτό θα πρέπει να καταγραφούν τα συνολικά έσοδα από κάθε είδους υπηρεσίες λιανικής, ηλεκτρονικών επικοινωνιών, που παρέχονται μέσα από δορυφορικά δίκτυα.

1. Δορυφορικά δίκτυα και υπηρεσίες Χονδρικής:

Στο κελί αυτό θα πρέπει να καταγραφούν τα συνολικά έσοδα από κάθε είδους υπηρεσίες χονδρικής, ηλεκτρονικών επικοινωνιών, που παρέχονται μέσα από δορυφορικά δίκτυα.

1. Ότι δεν μπορεί να συμπεριληφθεί στα προηγούμενα:

* Υπηρεσίες Λιανικής: Στο κελί αυτό θα πρέπει να καταγραφούν τα συνολικά έσοδα από κάθε είδους υπηρεσίες λιανικής, ηλεκτρονικών επικοινωνιών, που δεν μπορούν να ενταχθούν στις άλλες κατηγορίες (σταθερά, κινητά, δορυφορικά δίκτυα).
* Υπηρεσίες Χονδρικής: Στο κελί αυτό θα πρέπει να καταγραφούν τα συνολικά έσοδα από κάθε είδους υπηρεσίες χονδρικής, ηλεκτρονικών επικοινωνιών, που δεν μπορούν να ενταχθούν στις άλλες κατηγορίες (σταθερά, κινητά, δορυφορικά δίκτυα).